

 LĒMUMS

Ādažos, Ādažu novadā

2024. gada 27. decembrī **Nr.** **513**

**Par projekta “Pastaigu celiņa izveide gar Gaujas-Baltezera kanālu” ietvaros radītās infrastruktūras nodošanu pārvaldīšanā pašvaldības aģentūrai “Carnikavas komunālserviss”**

Ādažu novada pašvaldības dome 22.02.2023. pieņēma lēmumu Nr. 82 par projekta “Pastaigu celiņa izveide gar Gaujas – Baltezera kanālu” (turpmāk – Projekts) realizāciju biedrības “Gaujas Partnerības” ELFLA 2.1. rīcības “Atbalsts vietējās teritorijas, tostarp dabas un kultūras objektu, sakārtošanai pakalpojumu pieejamībai, kvalitātei un sasniedzamībai” ietvaros, kuram tika piešķirts identifikācijas Nr. 23-04-AL16-A019.2201-000001.

Pēc Lauku atbalsta dienesta Lielrīgas reģionālās lauksaimniecības pārvaldes 19.04.2024.  vēstules Nr. 04.6-11/24/254-e (pašvaldības reģ. Nr. ĀNP/1-11-1/24/2160) par saistību pārtraukšanu Projektā ar ID Nr. 23-04-AL16-A019.2201-000001 saņemšanas, Ādažu novada pašvaldības dome 30.05.2024. pieņēma lēmumu Nr. 185 “Par finansējumu projektam “Pastaigu celiņa izveide gar Gaujas-Baltezera kanālu””, piešķirot papildu līdzekļus Projekta īstenošanai.

Projekta ietvaros 2024. gadā tika izveidota gājēju infrastruktūra – grants seguma celiņš ar mainīgu platumu (1,8 m un 1,5 m), koka laipa un koka klājs, kas pamatā izveidots zemes vienībā ar nosaukumu “Gaujas-Baltezera kanāls”, kadastra apzīmējums 80440100107.

Ādažu novada pašvaldības 23.02.2022. saistošo noteikumu Nr. 17/2022 “Pašvaldības aģentūras “Carnikavas komunālserviss” nolikums” (turpmāk – Aģentūras nolikums) 7. punktā aģentūrai ir noteikts uzdevums - apsaimniekot un labiekārtot aģentūrai pārvaldībā nodotos pašvaldības nekustamos īpašumus, kā arī realizēt pašvaldības, valsts un starptautiskus projektus un programmas aģentūras atbildības jomās.

Saskaņā ar Pašvaldību likuma 73. panta astoto daļu dome lemj par pašvaldības kustamā un nekustamā īpašuma nodošanu starp pašvaldības iestādēm.

Pamatojoties uz Pašvaldību likuma 4. panta pirmās daļas 2. punktu, 73. panta pirmo un astoto daļu, Ādažu novada pašvaldības 14.06.2023. saistošo noteikumu Nr. 18/2023 “Ādažu novada pašvaldības nolikums” 58. punktu, Aģentūras nolikuma 7. punktu, starp Carnikavas pagasta padomi un aģentūru 02.02.2004. noslēgto apsaimniekošanas līgumu, kā arī Finanšu komitejas 18.12.2024. atzinumu, Ādažu novada pašvaldības dome

**NOLEMJ:**

1. Nodot pašvaldības aģentūrai “Carnikavas komunālserviss” (turpmāk – aģentūra) projekta “Pastaigu celiņa izveide gar Gaujas-Baltezera kanālu” ietvaros radīto infrastruktūru.
2. Aģentūrai līdz 31.12.2029. nodrošināt 1. punktā noteikto labiekārtojuma elementu uzturēšanu un publisku pieejamību atbilstoši to lietderīgās ekspluatācijas nosacījumiem.
3. Pašvaldības Centrālās pārvaldes Juridiskajai un iepirkumu nodaļai 1. punkta izpildei 15 (piecpadsmit) dienu laikā no lēmuma parakstīšanas dienas sagatavot papildu vienošanos Carnikavas pagasta padomes un aģentūras 02.02.2004. apsaimniekošanas līgumam.
4. Pašvaldības izpilddirektora vietniecei parakstīt 3. punktā minēto vienošanos un veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU